Potgooi - Nuus & Weer 9 Mei 2019 - NETRADIOSA
09/05/2019 Corrie Slabbert Nuus, Potgooi/Podcast 0
Protes in Durban, Plettenbergbaai en Khayalitsha was een van die kenmerke van gister se stemmery, en getuig van ontevredenheid met die politieke leiers van die land. In Noord-Wes is mense gearresteer wat die OVK president se motor aan die brand gesteek het.
Die verloopte FW de Klerk se misplaaste uitlatings laat mens verstom staan. Op verkiesingsdag 2019 maak hy die uitlating: " as die ANC die verkiesing wen en Ramaphosa kom sy beloftes na dan sal dit beter gaan in Suid Afrika" De Klerk as 'n bedenklike politikus, wat kiesers belieg en bedrieg het, behoort te weet dat geen politikus hom hou by sy verkiesingsbeloftes nie.
Die radikale EFF het beweer dat die regering se ANC lede hulleself "georganiseer" het om twee keer te stem in Wes-Transvaal. Die Malema-groep het in 'n verklaring gesê hulle verwerp die optrede van die ANC met hulle ondersteuners se optrede om na hulle gestem het, ook by 'n tweede stemlokaal te gaan stem. gestem het, sê hulle kon die ink kort nadat hulle gestem het verwyder om maklik weer te gaan stem.
Terwyl Eskom spartel om nog meer skuld te maak met lenings sodat hy staande kan bly, het die mense van die Noord-Kaap groot verligting gekry wat beurtkrag van hulle voordeur sal weghou. 'n Sonplaas is opgerig naby Kathu in die Noord-Kaap wat 'n gemiddelde elektriese krag kan lewer van 100MW, wat sowat 179,000 huishoudings ononderbroke van krag sal voorsien.
Die Minister van Vervoer, Blade Nzimande, sê dit is nog onduidelik watter koers die ANC regime gaan inslaan met die kontroversiële e-tol paaie, wat veral in Transvaal opgerig is. Nzimande reken die ongewilde e-tol stelsel wat deur die meerderheid motoriste in Sentraal Transvaal geïgnoreer word, was nie 'n sleutelpunt tydens die verkiesingsveldtog nie.
Landbouleiers en nyweraars het nou uit vrees hulle hoop gvestig op 'n 60% steun vir die ANC sodat die party sy omstrede grondgryp program kan uitvoer en die onsekerheid kan uitskakel. Die landbouers is erg bekommerd oor hoe die ANC president, Cyril Ramaphosa, die grondgryp program gaan deurvoer, en vrees die moontlikheid dat hulle agtergelaat kan word met 'n onekonomiese eenheid. Ramaphosa het die kiesers van die land belowe dat grondhervorming (grondgryp) sonder vergoeding deurgevoer gaan word, ongeag wat die land se Grondwet bepaal.
Terwyl niemand bereid is om betrokke te raak in die ontginning van olie in die oorloggeteisterde Soedan nie, het Suid-Afrika besluit om $1 miljard (sowat R14 miljard) te belê in die bedryf.
Twee verdagtes is gearresteer na die moord op mnr. Johan Fourie (30) van Ga-Nala. Die verdagtes het vandag in Kriel Landdroshof verskyn. Fourie is op 1 Mei kort na middernag by 'n plaaslike vulstasie met 'n onbekende voorwerp doodgesteek. Dit is nog nie duidelik wat aanleiding tot die voorval gegee het nie.
Veertig mense word in Brittanje ondersoek in verband met bewerings van kindermolestering en uitbuiting in die dorp Rotherham in die noorde van Engeland. Die ondersoek vorm deel van 'n wyer strafregtelike ondersoek nadat vasgestel is dat minstens duisend-400 kinders in die dorp tussen 1997 en 2013 seksueel misbruik is. Die nuwe bewerings is deur 13 slagoffers gemaak. Die 38 mans en twee vroue van tussen 29 en 53 jaar oud het almal borgtog gekry, of is vrygelaat hangende verdere ondersoek.
Die hooggeregshof in Johannesburg lewer na verwagting vandag uitspraak oor 'n voormalige polisielid, Joao Jan Rodrigues, se aansoek dat vervolging gestaak word.
Warmbad – Gedeeltelik bewolk en baie warm later in die dag met 'n Min 15 Max 30
Nelspruit – Gedeeltelik bewolk met swaar reën met tye met 'n Min 14 Max 27
Pretoria – Gedeeltelik bewolk met reën plek plek met 'n Min 19 Max 26
Johannesburg – Gedeeltelik bewolk met reën plek plek met 'n Min 16 Max 23
Vereeniging – Gedeeltelik bewolk met 'n Min 14 Max 24
Rustenburg – Gedeeltelik bewolk met 'n Min 16 Max 26
Bloemfontein – Gedeeltelik bewolk en koud in die oggend met 'n Min 8 Max 19
Kimberley – Gedeeltelik bewolk en koel in die oggend met 'n Min 11 Max 20
Durban – Gedeeltelik bewolk met reën plek plek met 'n Min 20 Max 23
Oos-London – Gedeeltelik bewolk met 'n Min 17 Max 22
Upington – Gedeeltelik bewolk met 'n Min 13 Max 24
Kaapstad – Gedeeltelik bewolk met reën plek plek met 'n Min 15 Max 21
Port Elizabeth – Gedeeltelik bewolk en met 'n Min 16 Max 19
Sutherland – Sonnig en koud in die oggend met 'n Min 3 Max 16
Geniet jou dag saam met ons met heerlike musiek wanneer daar nie lewendige programme op die lug is nie